
	Төрағалық етті:
	Қазақстан Республикасы 
Өнеркәсіп және құрылыс вице-министрі 
Д.Т. Мырзабаев


	Қатысқандар:
	(тізім бойынша)




1. Тұрғындармен кездесу қорытындысы бойынша
1. Цифрлық трансформация департаменті 2026 жылғы 30 қазанға дейінгі мерзімде мүдделі мемлекеттік органдармен және ұйымдармен бірлесіп, өнеркәсіптік кәсіпорындарға жасанды интеллект шешімдерін әзірлеу және сынақтан өткізу (апробациялау) үшін, оның ішінде құрылып жатқан есептеу кластерін ескере отырып, есептеу қуаттарын ұсыну мүмкіндігін пысықтасын.
2. Цифрлық трансформация департаменті «QazIndustry» Қазақстандық индустрия және экспорт орталығы» АҚ-мен бірлесіп, 2026 жылғы 30 қазанға дейінгі мерзімде ақпараттық қауіпсіздік саласындағы уәкілетті органмен бірге өнеркәсіптік кәсіпорындардың технологиялық контурын қорғауға қойылатын қолданыстағы талаптарды түсіндіру мәселесін пысықтасын.
3. Қостанай облысының әкімдігі 2026 жылғы 30 қазанға дейін өтініш берушіге өзін қызықтырған елді мекендердегі ұялы байланыс пен талшықты-оптикалық байланыс желілерін дамыту жоспарлары туралы ақпарат берсін, өңірлік жоспарды түсіндіру бойынша жеке кездесу ұйымдастырсын.
4. Құрылыс және тұрғын үй-коммуналдық шаруашылық істері комитеті Цифрлық трансформация департаментімен және «Тұрғын үй-коммуналдық шаруашылығын жаңғырту мен дамытудың қазақстандық орталығы» АҚ-мен бірлесіп 2026 жылғы 30 желтоқсанға дейін цифрландыру саласындағы уәкілетті органмен бірге жылжымайтын мүлік иесі ауысқан кезде коммуналдық қызмет көрсету шарттарын электронды түрде қайта ресімдеудің өңірлер үшін бірыңғай тетігін пысықтасын.

               2. Азаматтарды жеке қабылдау қорытындысы бойынша              
1. «АгромашХолдинг KZ» АҚ-ның өздігінен жүретін машиналардың электрондық паспорттарын (бұдан әрі – ӨМЭП) ресімдеу және сәйкестік сертификаттары туралы мәліметтерді «Е-КТРМ» жүйесінен беру мәселесі жөніндегі өтініші бойынша Өнеркәсіп комитеті:
- өтініш берушіге электрондық паспорттар негізінде өздігінен жүретін машиналарды бастапқы мемлекеттік тіркеу бойынша пилоттық жобаны іске асыру туралы әзірленген бұйрық жобасы жайында (пилоттық жобаны 2026 жылғы 1 қарашадан бастап іске қосу, сондай-ақ 2027 жылғы 1 қаңтардан бастап бастапқы тіркеу кезінде ӨМЭП ұсыну талабы көзделген) хабарласын;
- электрондық паспорттар жүйесін өздігінен жүретін машиналар бөлігінде «Е-КТРМ»-мен интеграциялау және сәйкестік сертификаттары туралы мәліметтерді беру бойынша түсініктеме алу мәселесін қарау үшін «АгромашХолдинг KZ» АҚ өтінішін Қазақстан Республикасы Сауда және интеграция министрлігіне жіберіп, нәтижелері туралы өтініш берушіні хабардар етсін.
2. «МТЗ-Қазақстан машина жасау зауыты» ЖШС-нің отандық 
IT-шешімдер тізілімі және сынақтан өткен шешімдерді тарату (тираждау) туралы өтініші бойынша Өнеркәсіп комитеті «QazIndustry» Қазақстандық индустрия және экспорт орталығы» АҚ-мен бірлесіп, кәсіпорынмен оның цифрландыру қажеттіліктерін ұсыну бойынша өзара іс-қимылды ұйымдастыру, оның базасында отандық IT-шешімдерді апробациялау мүмкіндігін қарастыру және сынақ нәтижелерін, экономикалық тиімділікті әрі тираждау мүмкіндігін ескере отырып, Өнеркәсіпке арналған қолданыстағы отандық IT-шешімдер тізілімін одан әрі дамытсын.
3. Қостанай облысының әкімдігі мүдделі ұйымдармен бірлесіп, отандық тауар өндірушілерді қолдау және өңірдің өнеркәсіптік әлеуетін дамыту бойынша жұмысты жалғастырсын.
4. Осы Хаттаманың орындалуын бақылау Қазақстан Республикасы Өнеркәсіп және құрылыс министрлігінің жауапты құрылымдық бөлімшелеріне жүктелсін.


Қазақстан Республикасы
Өнеркәсіп және құрылыс
вице-министрі 					    			Д. Мырзабаев

